Naziv obveznika: GRAD OMIŠ-GRADSKI PRORAČUN

RKP broj: 30031

Matični broj: 02595800

OIB: 49299622160

Poštanski broj: 21310

Mjesto: OMIŠ

Adresa sjedišta: TRG KRALJA TOMISLAVA 5

Razina: 23

Šifra djelatnosti: 8411-Opće djelatnosti javne uprave

Šifra županije: 17

Šifra grada: 300

Oznaka razdoblja: 2023-12

IBAN HR22 2407 0001 8300 00008

**BILJEŠKE UZ KONSOLIDIRANE FINANCIJSKE IZVJEŠTAJE PRORAČUNA GRADA OMIŠA**

**za razdoblje od 1. siječnja do 31. prosinca 2023. godine**

Obveza sastavljanja Bilješki uz financijske izvještaje proračuna temelji se na odredbama čl. 8. i dr. Pravilnika o financijskom izvještavanju u proračunskom računovodstvu (Narodne novine br. 37/22).

Grad Omiš u postojećem pravnom ustrojstvu djeluje od 1993. godine, temeljem Odluke o privremenom ustrojstvu Grada Omiša („Službeni glasnik grada Omiša, općine Dugi rat i općine Šestanovac“ br. 1/93), po prestanku djelovanja bivše SO Omiš.

Organizacijski ustroj Grada Omiša čine upravni odjeli: Ured gradonačelnika, Upravni odjel za komunalno stambenu djelatnost, zaštitu okoliša i uređenje prostora, Upravni odjel za gospodarstvo i društvene djelatnosti i Vlastiti pogon.

Grad Omiš u samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području, ostale poslove sukladno posebnim zakonima.

U 2023. godini Grad Omiš nije mijenjao organizacijsku strukturu.

Grad Omiš se nalazi u sustavu PDV-a.

Odgovorna osoba Grada Omiša je gradonačelnik Grada Omiša.

Odgovorna osoba za sastavljanje financijskih izvještaja i ovih Bilješki je Voditeljica Odsjeka za proračun i računovodstvo.

1. **BILJEŠKE UZ BILANCU**
	1. **Imovina**

**Bilješka uz šifru 02**

Do povećanja imovine- ostali građevinski objekti (igrališta, javna rasvjeta i reciklažno dvorište) došlo je kao posljedica prijenosa imovine u pripremi (rashodi proteklog razdoblja) u imovinu.

**Bilješka uz šifru 055** Povećanja ostale nematerijalne imovine u pripremi odnosi se na ulaganje u interpretacijski centar tvrđave Mirabela.

**Bilješka uz šifru 164** U 2022. evidentirana je pretplata na prihodu naknade za korištenje prostora hidro i vjetro elektrana. Stanje potraživanja 2023. godine daje realnu sliku potraživanja.

**Bilješka uz šifru 168** Povećanje se odnosi na obvezu Hrvatskih voda kod plaćanja naknade za obavljanje ugovorenih poslova vodne naknade za Hrvatske vode na području grada.

**1.2. Popis ugovornih odnosa koji uz ispunjenje određenih uvjeta, mogu postati**

 **obveza ili imovina**

1. **Popis ugovornih odnosa koji mogu postati obveze (€):**

|  |  |  |  |  |  |  |
| --- | --- | --- | --- | --- | --- | --- |
|  **Stupac 1** | **Stupac 2** | **Stupac 3** | **Stupac 4** | **Stupac 5** | **Stupac 6** | **Stupac 7** |
| Datum | Instrument | Iznos danog | Primatelj | Namjena | Dokument | Rok |
| jamstva | osiguranja | jamstva | jamstva |   | važenja |
| 19.12.2018. | Zadužnica | 132.722,81 | MINISTARSTVO TURIZMA I SPORTA | Sufinanciranje razvoja turističke infrastrukture 430-01/18-03/33 | Ugovor o sufinanciranju |  -  |
| 2014. |   | 13.272,28 |   | Financiranje političkih stranaka koje participiraju u gradskom vijeću 2013. g. | Odluka o raspodjeli sredstava za financiranje polit. str. |  -  |
| 2013. |   | 282.035,97 |   | Izgradnja sustava odvodnje | Ugovor o sufinanciranju |  -  |
| 2013. |   | 17.253,97 |   | Poslovna suradnji sa SDŽ | Ugovor o sufinanciranju |  -  |
| 2013. |   | 10.371,05 |   | Natječaj za idejno urbanističko uređenje Fošala | Idejno urbanističko uređenje Fošala |  -  |
| 2017. | Zadužnica | 66.361,40 | MINISTARSTVO TURIZMA | Gradnja priobalne šetnice | Ugovor o sufinanciranju |  -  |
| 2019. | Zadužnica | 6.636,14 | HEP | Najam prostora koji koristi Centar za kulturu Omiš na Punti | Ugovor s HEP-om o najmu prostora  |  -  |
| 2014. | Zadužnica | 2.654,46 | INA | Plaćanje goriva poslovnom karticom | Ugovor |  -  |
| 2009. | Mjenica | 19.908,42 | SPLITSKO-DALMATINSKA ŽUPANIJA | Sufinanciranje projektne studije EKO ETNO ČAŽIN DOLAC | Ugovor o sufinanciranju |  -  |
| 2009. | Mjenica | 13.272,28 | SPLITSKO-DALMATINSKA ŽUPANIJA | Sufinanciranje projektne studije EKO ETNO TUGARE - UME | Ugovor o sufinanciranju |  -  |
| 2006. | Mjenica | 30.844,78 | SPLITSKO-DALMATINSKA ŽUPANIJA | Sufinanciranje UPU TUGARE I ČAŽIN DOLAC | Ugovor o sufinanciranju |  -  |
| 2006. | Mjenica | 6.636,14 | SPLITSKO-DALMATINSKA ŽUPANIJA | Sufinanciranje projekta za uređenje obale u Pisku | Ugovor o sufinanciranju |  -  |
| 2006. | Mjenica | 11.945,05 | SPLITSKO-DALMATINSKA ŽUPANIJA | Sufinanciranje projekta za EKO ETNO ČAŽIN DOLAC | Ugovor o sufinanciranju |  -  |
| 2006. | Mjenica | 11.945,05 | SPLITSKO-DALMATINSKA ŽUPANIJA | Sufinanciranje projekta za EKO ETNO SELO UME | Ugovor o sufinanciranju |  -  |

1. **Popis ugovornih odnosa koji mogu postati imovina (€):**

|  |  |  |  |  |  |  |
| --- | --- | --- | --- | --- | --- | --- |
|  **Stupac 1** | **Stupac 2** | **Stupac 3** | **Stupac 4** | **Stupac 5** | **Stupac 6** | **Stupac 7** |
| Datum | Instrument | Iznos danog | Davatelj | Namjena | Dokument | Rok |
| jamstva | osiguranja | jamstva | jamstva |   | važenja |
| 27. 6. 2023. | Zadužnica | 10.000,00 | Locksmith d.o.o. | Jamstvo za izvršenje ugovornih obveza | Ugovor | - |
| 29. 6. 2023. | Zadužnica | 10.000,00 | Grom d.o.o. | Jamstvo za izvršenje ugovornih obveza | Ugovor KLASA:406-05/01-23/03 URBROJ: 2181-7-05-23-8 i URBROJ: 2181-7-05-23-9 | - |
| 8. 2. 2022. | Bankarska garancija | 26.257,82 | Swietelsky | Jamstvo za izvršenje ugovornih obveza-otklanjanje nedostataka u jamstvenom roku | Ugovor o izvođenju radova radi dovršetka sanacije mikrolokacije 20 | 2. 3. 2026. |
| 29. 12. 2022. | Bjanko zadužnica | 1.990,84 | Splitski potrošač | Jamstvo za izvršenje ugovornih obveza | Ugovor o provođenju projekta Savjetovanje potrošača Grada Omiša | 31. 12. 24. |
| 16. 9. 2021. | Garancija Erste banke | 205.401,15 |  INERO d.o.o. | Jamstvo za uklanjanje nedostataka po ugovoru za uređenje ulice Fošal | Ugovor o izvođenju radova u ulici Fošal | 2. 6. 2024. |
| 31. 12. 2022. | Prema popisu-saldo | 520,14 |  | Najam zaštićenih stanarina | Potraživanje za najam stanova u gradskom vlasništvu | Potraživanje za najam zaštićenih stanarina po pomoćnoj evidenciji |
| 16. 11. 2022. | Zadužnica | 3.032,72 | CIAN d.o.o. | Jamstvo za uredno ispunjenje ugovora | Ugovor o pružanju usluge dezinfekcije, dezinsekcije, dratizacije i zaštite bilja  | 13. 10. 2025. |
| 2013. | Bjanko zadužnica | 6.636,14 | SJENA D.O.O |   | Ugovor o zakupu |  -  |
| Konto 99151/99651 Potencijalne obveze po osnovi sudskih sporova u tijeku |
| Stanje na dan 31. 12. 2023. g. |
| **Broj predmeta** | **Vrijednost parničnog spora (€)** |
|  |  |
| Pn-283/20, stari broj:IIP-497/10 | 5.938,02 |
| Pi-882/13 | 61.250,86 |
| 5P-170/11 | 10.617,82 |
| Povrv-2434/12 | 266,11 |
| Pi-879/11 | 30.768,78 |
| Pst-35/13 | 6.636,14 |
| Pr-192/15 | 8.494,26 |
| Pst-202/15 | 1.327,23 |
| P-9624/15 | 1.990,84 |
| Pn-252/2015 | 58.281,97 |
| P-6419/16 | 3.981,68 |
| Rješenje | 6.636,14 |
| P-8869/15 | 13.272,28 |
| Pr-917/16 | 7.963,37 |
| 62 P-210/18 | 132,72 |
| Ref10:P-741/17 | 497,71 |
| P-4153/17 | 1.459,95 |
| P-3750/18 | 26.677,28 |
| Pr-917/16 | 7.963,37 |
| Pst-244/11 | 2.139,69 |
| P-513/2019 | 145.579,16 |
| Povrv-1249/16 | 23.147,88 |
| P-392/2019 | 121.148,85 |
| P-235/20 | 1.034.157,70 |
| Pn-690/20 | 132.441,80 |
| P-3686/21 | 1.327,36 |
| P-2003/21 | 1.327,36 |
| P-4282/21 | 19.908,42 |
| P-246/20 | 3.981,68 |
| P-1201/22 | 13.405,00 |
| P-1955/22 | 1.327,36 |
| P-3102/20 | 132,72 |
| P-1533/22 | 132,72 |
| P-2613/22 | 1.327,36 |
| P-588/22 | 3.782,60 |
| P-619/22 | 80.986,32 |
| P-1984/22 | 1.327,36 |
| P-4744/19 |  132,72  |
| Psp-20/2022 |  384,90  |
| P-4567/2022 |  265,45  |
| P-463/2022 |  119.450,53  |
| Pn-1/2023 |  296,65  |
| P-4221/2023 |  15.000,00  |
| P-3800/2023 |  17.780,00  |
| **Sveukupno 99151** |  **1.995.048,15**  |
|  |  |
| Konto 99151/99651 Potencijalna imovina po osnovi sudskih sporova u tijeku |
| Stanje na dan 31. 12. 2023. g. |
| **Broj predmeta** | **Vrijednost parničnog spora (€)** |
| P-8782/10 | 12.359,81 |
| Pst-1188/14 | 6.636,14 |
| P-589/10 | 6.636,14 |
| P-702/2018 | 41.691,55 |
| P-173/21 | 73.661,16 |
| P-496/2023 |  331.807,02  |
| P-1500/2019 |  39.816,84  |
| **Ukupno 2023** |  **512.608,66**  |

**Popis poduzetih pravnih radnji u predmetima u tijeku, na dan 31.12.2023. godine**

**Posl.broj II P-497/10, VPS : 5.938,02 €**

Tužitelj je dana 20.01.2010. podnio tužbu radi naknade imovinske štete u iznosu od 44.740,00 kn zbog prometne nesreće u Lokvi Rogoznici u kojoj je sudjelovao Zoran Radovanić (taj postupak je u tijeku P-170/11), budući je tužitelj vlasnik motora kojim je upravljao Z.R. Na posljednjem ročištu od 24.03.2014.g. prekinut je ovaj postupak do pravomoćnog okončanja predmeta P-170/11. Predmet je dodijeljen sutkinji Jagodi Matić te je postupak nastavljen i spis predmeta zaveden pod novi posl.br. Pn-283/20. Prvostupanjski je sud dana 19.01.2019.g. donio presudu kojom je naloženo da tuženik (Grad Omiš) u roku 15 dana i pod prijetnjom ovrhe isplati tužitelju na ime naknade imovinske štete isplati iznos od 18.365,15 kuna sa zakonskim zateznim kamatama od dana 19.01.2021.g. pa do isplate. Točkom II presude naloženo je tuženiku u roku od 15 dana i pod prijetnjom ovrhe naknaditi tužitelju troškove parničnog postupka u visini 8.825,00 kuna sa zakonskim zateznim kamatama od 19.01.2021.g. do isplate. S preostalim dijelom tužbenog zahtjeva tužitelj je odbijen. Na navedenu presudu smo i mi i tužitelj podnijeli žalbu koja je dana 19.04.2021.g. odbijena te je potvrđena presuda prvostupanjskog tijela koja je postala pravomoćna 16.09.2021.g., te se na ovršnost presude još čeka.

 **Posl.broj Pi-882/13, VPS 61.250,86 €**

 **Posl. broj 6. P-478/2015**

 Tužitelj je dana 3.12.2013.g. podnio tužbu radi isplate iznosa od 461.494,61 kn na ime izvođenja radova na objektu u Omišu (Općinski sud u Omišu-Pi-882/13. Spis je naknadno dostavljen Trgovačkom sudu u Splitu (P-478/2015) koji je dana 28.08.2018.g. donio prvostupanjsku presudu kojom se tužbeni zahtjev odbija u cijelosti te nam je dosuđen parnični trošak od 63.750,00 kn, a protiv koje je tužitelj podnio žalbu dana 7.09.2018.g. Visoki trgovački sud RH dana 23. srpnja 2020. godine, donio je odluku kojom je prvostupanjsku odluku djelomično potvrdio, te je djelomično ukinio prvostupanjsku odluku.

**Posl.broj: 5P-170/11, VPS 10.617,82 €**

Tužitelj je podnio tužbu radi naknade štete zbog prometne nesreće na predjelu Lokva Rogoznica te potražuje naknadu neimovinske štete. U ovom predmetu dana 12.09.2017. donesena je prvostupanjska presuda kojom je djelomično prihvaćen tužbeni zahtjev u iznosu od 40.000,00 kn, kao i 5.775,00 na ime imovinske štete koju je tužitelj naknadno potraživao. Na navedenu presudu i mi i tužitelj podnijeli smo žalbu, a iste su presudom Županijskog suda dana 18.02.2019.g. obijene i potvrđena je presuda prvostupanjskog suda od 25.10.2017.g.

**Povrv-2434/12, VPS 266,11 €**

Tužiteljica je dana 29.10.2012.g. podnijela tužbu radi naknade imovinske štete nastale uslijed pada grane stabla u parku u Gradu Omišu, potražujući iznos od 30.000,00 kn. Općinski sud u Splitu donio je odluku dana 24.01.2017.g. kojom je djelomično prihvatio tužbeni zahtjev te dosudio tužiteljici iznos od 15.000,00 kn, zajedno sa parničnim troškovima u iznosu od 8.056,92 kn, sve zajedno sa zateznim kamatama. Protiv prvostupanjske odluke i tužiteljica i mi smo podnijeli žalbu, te je Županijski sud u Splitu donio odluku kojom je odbio žalbu te potvrdio prvostupanjsku presudu.

**Posl.broj 17 P-8782/2010, VPS: 12.359,81 €**

Tužitelj je dana 08.11.2010.g. podnio tužbu radi isplate iznosa od 720.000,00 kn na ime radova na projektu za izgradnju dvorane u Omišu. Dana 08.06.2016.g. Trgovački sud u Zagrebu je donio odluku kojom se tužbeni zahtjev u cijelosti odbija kao neosnovan te je naloženo tužitelju da naknadi parnični trošak u iznos od 93.125,00 kn. Povodom žalbe tužitelja spis je poslan Visokom trgovačkom sudu RH, a koji je dana 21. svibnja 2020.g. donio rješenje kojim je odbijena žalba kao neosnovana te je potvrđeno prvostupanjsko rješenje.

**Posl.broj Pi-879/11, VPS: 30.768,78 €**

 Predmetni postupak je pravomoćno okončan (dakle nije više u tijeku) odlukom Županijskog suda u Splitu od 04.10.2018. godine. Naime, drugostupanjskom odlukom preinačena je točka I. prvostupanjske presude na način da je naloženo Gradu Omišu da naknadit tužitelju iznos od 185.564,42 kn sa zateznim kamatama, kao i to da naknadi parnični trošak u iznosu od 46.262,94 kn.

**Pst-35/13, VPS: 6.636,14 €**

Tužiteljica je dana 31.03.2010. podnijela tužbu radi utvrđenja vlasništva na nekretninama upisanima u zemljišnim knjigama katastarske Općine Omiš. Posljednje ročište održano je 23.11.2016. g. te od tada nije zakazano nikakvo ročište (napominje se da su tužena 44 tuženika te vrlo često zbog neurednih dostava, kao i smrti određenih tuženika rasprave se često odgađane. Stoga, ne možemo procijeniti kada bi se postupak trebao nastaviti.

**Posl. broj. Pst-1188/14, VPS: 6.636,14 €**

Tužitelj je dana 03.11.2014.g. podnio tužbu radi izdavanja brisovnog očitovanja zbog postojanja zaloga u korist Grada Omiša na stanu u Dugom Ratu K.O. Duće. S obzirom da tužiteljica nije platila sve obroke iz zaključenog ugovora o kupoprodaji navedenog stana mi smo podnijeli protutužbu radi isplate dugovanog iznosa od 30.134,52 kuna. Dana 21.12.2016.g. donesena je prvostupanjska presuda kojom je se odbija tužbeni zahtjev tužiteljice te se istoj nalaže da Gradu Omišu isplati iznos od 11.877,84 kn koji predstavlja 54 obroka iz ugovora o kupoprodaji stana, kao i sve buduće mjesečne obroke. Također je naloženo tužiteljici da naknadi parnični troška u iznosu od 14.462,50 kn sa zateznom kamatom. Navedena presuda potvrđena je od strane drugostupanjskog suda 07.03.2019.g. te je ista pravomoćna i ovršna.

**Posl. broj: Pr-192/15, VPS: 8.494,26 €**

Dana 16.03.2015.g. tužitelj je podnio tužbu radi isplate iznosa od 64.000,00 kn na ime imovinske i neimovinske štete te naknade za korištenje godišnjeg odmora, a sve povodom nesretnog događaja za vrijeme rada na autobusnom kolodvoru u Omišu. Na posljednjem ročištu u ovom predmetu, dana 10.06.2021.g. sud je donio presudu prema kojoj se tuženik (Grad Omiš) obvezuje platiti tužitelju na ime pretrpljene neimovinske štete zbog povrede prava osobnosti na tjelesno i duševno zdravlje iznos od 63.500,00 kuna sa zateznom zakonskom kamatom koja na taj iznos teče od dana 16.03.2015.g. do 31.07.2015.g., dok se za više zatraženi iznos od 32.000,00 kune tužitelj odbija. Nadalje, tuženiku je tom presudom naloženo platiti tužitelju na ime pretrpljene imovinske štete po osnovu tuđe njege i pomoći, iznos od 3.150,00 kuna sa zakonskom zateznom kamatom koja na taj iznos teče od 13.11.2013.g. do 31.07.2015.g. Tuženiku je točkom III. presude naloženo platiti tužitelju na ime izgubljene zarade zbog umanjenih plaća u razdoblju od 01.06.2015.g. do 31.01.2018.g. ukupan iznos od 157.605,12 kuna bruto sa zateznom zakonskom kamatom. Na navedenu prvostupanjsku presudu izjavljena je žalba tuženika 28.06.2021.g. te drugostupanjski sud dana 09.11.2022.g., donio odluku kojim se ukida prvostupanjska odluka te se predmet vraća prvostupanjskom sudu na ponovno suđenje. Novo ročište je zakazano za dan 15.02.2023.g., a predmet se vodi pod novim brojem: Pr-2248/2022.

**Posl. broj: Pst-202/15, VPS: 1.327,23 €**

  **Ref 17 P : P-2227/2017**

Tužitelj je 01.08.2007.g. podnio tužbu radi utvrđenja vlasništva stana čest.zem. 3037/3 K.O. Duće. U međuvremenu tužitelj je umro te je postupak nastavila njegova supruga. Dana 28.12.2018.g. donesena je prvostupanjska presuda kojom se utvrđuje da je tužiteljica vlasnica navedenog stana te je naloženo Gradu Omišu da naknadi parnični trošak u iznosu od 16.003,47 kn. Protiv navedene presude podnijeli smo žalbu dana 05.02.2019.g., te je donesena presuda drugostupanjskog suda dana 16.10.2019.g. kojom je žalba prihvaćena, a tužbeni zahtjev odbijen, te uvažen trošak tuženika u iznosu od 18.781,25 kuna. Navedena presuda postala je pravomoćna i ovršna 09.12.2019.g.

**Posl.br.:P-589/10, VPS: 6.636,14 €**

Dana 03.02.2010.g. tužitelji su podnijeli tužbu radi utvrđenja vlasništva nekretnine označene kao čest.zem. 1748/1 K.O. Omiš. Dana 27.12.2017.g. donesena je prvostupanjska presuda kojom je u odnosu na Grad Omiš odbijen tužbeni zahtjev te je naloženo tužiteljima da naknade Gradu Omišu parnični trošak u iznosu od 7.031,25 kn. Protiv navedene presude tužitelji su podnijeli žalbu, a koju je Županijski sud u Varaždinu, dana 08. svibnja 2018. godine, odbio kao neosnovanu te potvrdio prvostupanjsku presudu.

**Posl. broj: P-9624/2015, VPS: 1.990,84 €**

Dana 24.08.2015.g. tužitelj je podnio tužbu radi naknade štete u iznosu od 15.000,00 kn zbog prometne nezgode kod Grada Omiša. Dana 03.07.2018.g. donesena je prvostupanjska presuda Općinskog suda u Imotskom kojom je usvojen dio tužbenog zahtjeva koji se odnosi na Grad Omiš te kojim je naloženo Gradu Omišu da s osnove materijalne štete isplati tužiteljici iznos od 14.291,51 kn zajedno sa zateznim kamatama, kao i trošak parničnog postupka u iznosu od 14.628,01. Protiv iste 16.07.2018.g. podnijeli smo žalbu o kojoj je viši sud donio odluku dana 30. siječnja 2020. godine, a kojom je prihvaćena žalba te je djelomično preinačena prvostupanjska presuda.

**Posl. br.: Pn-252/2015, VPS: 58.281,97 €**

Tužitelji su dana 13.12.2013. podnijela tužbu radi isplate iznosa od 439.135,50 kn zbog radova na cesti u Nemiri, Grad Omiš. U ponovljenom postupku (Pn-28/2021)dana 01.10.2021. donesena je odluka kojom je usvojen tužbeni zahtjev. Na navedenu odluku Grad Omiš je podnio žalbu a o kojoj je odlučio Županijski sud u Karlovcu, Stalna služba u Gospiću te je donio presudu kojom se djelomično potvrđuje, djelomično preinačava i djelomično ukida prvostupanjska odluka. Na navedenu drugostupanjsku odluku od strane tužitelja i tuženika podnijet je prijedlog za dopuštenje revizije, a o kojem je odlučio Vrhovni sud Republike Hrvatske i to na način da je prijedlog za reviziju podnesen od strane tužitelja odbačen, dok je tuženiku, Gradu Omišu dopušteno podnijeti reviziju na navedenu odluku. Dakle, dana 07.11.2022.g. tuženik je podnio reviziju na presudu Županijskog suda u Karlovcu, Stalne službe u Gospiću.

**Posl. broj: P-6419/16, VPS: 3.981,68 €**

Tužiteljice su dana 30.12.2016. podnijele tužbu radi utvrđenja prava vlasništva i izdavanja tabularne isprave za nekretninu označenu kao čest.zem. 2918/29 K.O. Rogoznica. Po prijedlogu tužiteljica postupak je prekinut do pravomoćnog okončanja zemljišnoknjižnog postupka br. Z-417/15 i Z-716/02. (Postupak će se nastaviti kada navedeni zemljišnoknjižni postupci budu pravomoćno okončani).

**Rješenje VPS: 6.636,14 €**

S. Č. podnio Omiš, donio je Rješenje kojim se zahtjevateljima naknade određuje naknada u ukupnom iznosu od 9.302.513,75 kn. Dana 15.06.2018.g. podnijeli smo žalbu Ministarstvu pravosuđa RH na navedeno rješenje o kojem još nije odlučeno.

**Poslovni broj P-8869/15, VPS: 13.272,28 e**

Tužiteljica je dana 19.06.2015.g. podnijela tužbu radi isplate iznosa od 100.000,00 kn na ime povrata sredstava za izgradnju cjevovoda Kalac-Lokva Rogoznica. Odluka u ovom predmetu donesena je dana 09. travnja 2020.g., a kojom je djelomično usvojen tužbeni zahtjev, te je naloženo Gradu Omišu naknaditi troškove postupka u iznosu od 21.315,40 kn. Dana 29. travnja 2020. godine, u odnosu na navedenu odluku podijeli smo žalbu, a kojoj je odlučio drugostupanjski sud te je djelomično preinačio prvostupanjsku odluku na način da je tužiteljici naloženo s osnova troškova postupka isplatiti tuženiku Gradu Omišu, iznos od 14.362,580 kn / 1.906,23 EUR.

Dana 29.11.2022.g., tužiteljica je podnijela prijedlog za dopuštenje revizije, a o kojem još uvijek nije odlučeno.

**BR. 2, poslovni broj Pr-917/2016, VPS: 7.963,37 €**

Dana 08.11.2016.g. tužitelj je podnio tužbu radi isplate iznosa od 3.500,00 kn na ime imovinske štete zbog izgubljene zarade zajedno sa zateznom kamatom, a sve povodom nesretnog događaja za vrijeme rada na autobusnom kolodvoru u Omišu, zbog čega se već vodi postupak br. Pr-192/15 između istih stranaka. Na posljednjem ročištu sud je donio rješenje kojim se prekida postupak u ovoj pravnoj stvari do pravomoćnog okončanja predmeta Pr-192/15. Rješenjem od 10. listopada 2019.g., određen je nastavak postupka. Predmetni postupak je spojen s predmetom pod brojem Pr-192/15 (*tijek postupaka objašnjen pod brojem 11. ovog izvješća).*

**Poslovni broj 62 P-210/2018, VPS: 132,72 €**

Tužiteljica je dana 15.01.2018.g. podnijela tužbu radi utvrđenja vlasništva na nekretninama označenim kao čest.zgr. 393, 394 i čest.zem.4359/2, K.O. Žeževica-Zadvarje. S obzirom da je prvotuženik umro, postupak je prekinut. Rješenjem od 23. siječnja 2020.g., određen je nastavak postupka. Novo ročište još nije zakazano.

**Ref 10 : P-741/2017 , VPS: 497,71 €**

Tužitelj je dana 25.10.2017.g. podnio tužbu radi isplate (povrata) iznosa od 18.390,36 kn u vezi plaćanja komunalne naknade. Dana 23.01.2019.g. donesena je prvostupanjska presuda kojom se tužbeni zahtjev u cijelosti odbija te je naloženo tužitelju da Gradu Omišu naknadi parnični trošak u iznosu od 3.750,00 kn. Povodom žalbe tužitelja, drugostupanjski sud donio je odluku dana 04. ožujka 2021. godine, kojom je istu odbio te je potvrdio prvostupanjsku presudu.

**(24 P-4153/2017), P-3883/2020, VPS: 1.459,95 €**

Dana 30.08.2017.g. tužitelj je podnio tužbu radi utvrđenja prava vlasništva na nekretninama označenih kao čest.zem. 268/20 i 268/19 K.O. Omiš. S obzirom da je tijekom postupka utvrđeno da je tužitelj umro, sud je donio rješenje o prekidu postupka. Dana 12. lipnja 2020. godine, rješenjem Općinskog suda u Splitu određen je nastavak postupka u ovoj pravnoj stvari. Presudom od 12. srpnja 2021. godine, usvojen je tužbeni zahtjev, a Grad Omiš je dužan nadoknaditi troškove postupka u iznosu od 9.875,00 kn, uvećane za zakonske zatezne kamate. Na navedene presude podnijeli smo žalbu dana 02. kolovoza 2021. godine, o kojoj je dana 04.02.2022.g. drugostupanjski sud donio odluku kojom je potvrđena prvostupanjska odluka.

**P-3750/2018, VPS: 26.677,28 €**

Tužitelj je dana 10.08.2018. podnio tužbu radi utvrđenja prava vlasništva na nekretninama označenim kao čest.zem. 2875/2 i 3197/1 K.O. Duće. U ovom predmetu posljednje ročište je održano dana 24. studenog 2021.g., a na kojem su saslušani svjedoci. Iduće zakazano za 02. veljače 2023.g.

**Poslovni broj 15. P-702/2018, VPS: 41.691,55 €**

Tužitelj je podnio tužbu dana 14.12.2018.g. radi naknade štete u iznosu od 14.300,000,00 kn po potpisanom ugovoru o kupoprodaji nekretnina 08.03.2016.g. Dana 18.07.2019.g. donesena je prvostupanjska presuda kojom je u cijelosti odbijen tužbeni zahtjev tužitelja te je istom naloženo da Gradu Omišu naknadi parnični trošak u iznosu od 314.125,00 kn. Na navedenu odluku tužitelj je uložio žalbu, a o kojoj je dana 26.03.2021.g. odlučio drugostupanjski sud na način da je potvrdio prvostupanjsku presudu.

**BR. 2, poslovni broj Pr-917/2016, VPS: 7.963,37 €**

Dana 08.11.2016.g. tužitelj je podnio tužbu radi isplate iznosa od 3.500,00 kn na ime imovinske štete zbog izgubljene zarade zajedno sa zateznom kamatom, a sve povodom nesretnog događaja za vrijeme rada na autobusnom kolodvoru u Omišu, zbog čega se već vodi postupak br. Pr-192/15 između istih stranaka. Na posljednjem ročištu sud je donio rješenje kojim se prekida postupak u ovoj pravnoj stvari do pravomoćnog okončanja predmeta Pr-192/15. (Postupak će se nastaviti kada navedeni postupak Pr-192/15 bude pravomoćno okončan).

**Posl.broj Pst-244/11, naš broj OŠ 4, (stara oznaka OŠ 256) VPS: 2.139,69 €**

Tužitelj je dana 28.02.2011.g. podnio tužbu radi ustupa i nepačanja nekretnine označene kao čest.zem. 559 i čest.zem. 556 z.u. 123 k.o. Omiš. Povodom žalbi na donesene odluke prvog stupnja i drugog stupnja zatražena je revizija koja je 15.06.2018.g. odbijena te je odlučeno kao u presudi suda prvog stupnja, da tuženi uspostavi ranije stanje navedenih nekretnina, te da da jednake dijelove s tuženim II. isplati tužitelju troškove sudskog postupka u iznosu od 35.660,00kn. Rješenjem Županijskog suda od dana 23.10.2018.g. odlučeno da se uvažavaju žalbe ovrhovoditelja i ovršenika (Grad Omiš) i predmet se vratio sudu prvog stupnja na ponovni postupak i odlučivanje. Rješenjem suda prvog stupnja naloženo je da ovršenici solidarno naknade ovrhovoditelju trošak ovršnog postupka u iznosu od 20.367,20kn. Na navedenu odluku uložili smo žalbu 21.05.2019.g., te je odlukom suda drugog stupnja djelomično odbijena žalba ovršenika I.- Grada Omiša kao neosnovana a djelomično kao osnovana, te se presuda prvog stupnja mijenja na način da se trošak postupka za ovršenika I određuje u iznosu od 16.121,50 kn.

**Poslovni broj 12. P- 513/2019, naš broj 922; VPS: 145.579,16 €**

Tužitelj je dana 28.10.2019.g. podnio tužbu radi isplate iznosa od 1.096.866,16 kn, što smo osporavali odgovorom na tužbu od dana 19.12.2019.g. Trgovački sud je dana 06.05.2021.g. presudu prema kojoj je odbijen tužbeni zahtjev tuženika za naknadnom navedenog iznosa te je tužitelju naloženo da naknadi tuženiku troškove parničnog postupka u iznosu od 69.812,50kn. Na presudu smo i tužitelj i mi uložili žalbu, 21.05.2021.g. Žalba se odnosi na dio presude točke II. o troškovima postupka gdje nam je odbijen zahtjev za naknadnom više zatraženih troškova u iznosu od 51.437,50kn. Drugostupanjskom odlukom potvrđena je prvostupanjska presuda, a tužitelj je dana 30.12.2022.g. podnio Prijedlog za dopuštenje revizije.

**Posl. br. : Povrv-1249/16, naš broj 779; VPS: 23.147,88 €**

**Poslovni broj P-5485/16, naš broj 779 :**

Tužitelj je dana 09.02.2016.g. podnio tužbu radi isplate iznosa od 174.407,70 kn po osnovi ulaganja u nekretninu koja je bila predmet ugovora o zakupu sklopljenog između tuženika i tužitelja. Na ročištu održanom dana 04.03.2022.g. održan je očevid na licu mjesta po vještaku građevinske struke, a podneskom od dana 09.11.2022.g. očitovali smo se na nalaz i mišljenje vještaka. Sljedeće ročište u ovom predmetu trebalo se održati dana 26.01.2023.g., ali je odgođeno zbog toga što je spis raspoređen u rad novom sucu.

**Poslovni broj P-392/2019, VPS: 121.148,85 €**

Tužitelj je dana 24.07.2019.g. podnio tužbu radi isplate iznosa u visini od 121.148,85 EUR, na ime naknade izgubljene zarade. Rješenjem Trgovačkog suda od dana 14.07.2020.g. zakazano je ročište za dan 22.09.2020.g. na kojem se trebao provesti dokaz saslušanjem zakonskih zastupnika parničnih stranaka. S obzirom da tužitelj na navedeno nije pristupio tužba se Rješenjem Trgovačkog suda od dana 22.09.2020.g. smatra povučenom te je naloženo tužitelju da tuženiku plati parnični trošak u iznosu 62.187,50kn sa zakonskom zateznom kamatom. 03.11.2020.g. održano je ročište povodom prijedloga tužitelja za povrat u prijašnje stanje, o čemu je Trgovački sud rješenjem odlučio da se odbija te je naloženo tužitelju platiti parnični trošak u iznosu od 12.437,50kn sa zakonskom zateznom kamatom. Tužitelj je na takvu odluku izjavio žalbu, no rješenjem Visokog trgovačkog suda od dana 22.07.2021.g. u njegove žalbe su odbijene i potvrđeno je prethodno navedeno rješenje. Odluka je postala pravomoćna dana 22.07.2021.g. i ovršna dana 18.09.2021.g.

**Poslovni broj: P-235/2020; VPS: 1.034.157,70 €**

Navedenom tužbom Grad Omiš zahtijeva da se utvrdi kao osnovana tražbina II. višeg isplatnog reda kao stečajnog vjerovnika prema dužniku Rješenjem od 15. veljače 2021. godine, Trgovački sud u Splitu odredio je prekid postupka u ovoj pravnoj stvari.

**Poslovni broj: Pn-690/2020 VPS: 132.441,80 €**

Pred Trgovačkim sudom u Splitu pokrenut je postupak tužitelja kojim od Grada Omiša zahtjeva isplatu iznosa od 997.882,76 kn, a sve temeljem Ugovora za izvođenje radova za izgradnju dužobalne biciklističke staze i šetnjice na području Grada Omiša. Sljedeće ročište u ovom predmetu zakazano je za 15.02.2023. godine.

**Poslovni broj: P-3686/2021; VPS: 1.327,36 €**

Pred Općinskim sudom u Splitu u tijeku je postupak u kojem Grad Omiš zahtijeva da se utvrdi kako je jedini i isključivi vlasnik nekretnine oznake čest. zem. 404/8, upisane u Z.U. 1413 K.O. Omiš. Ročište u ovom predmetu još nije zakazano.

**Poslovni broj: P-173/2021; VPS: 73.661,16 €**

Pred Trgovačkim sudom u Splitu dana 18. ožujka 2021.g., Grad Omiš pokrenuo je tužbu radi isplate iznosa od 555.000,00 kn. Rješenjem od 21.01.2022.g. u ovoj pravnoj stvari utvrđen je prekid postupka do pravomoćnog okončanja predmeta pod poslovnim brojem: P-349/19, a koji se vodi pred Trgovačkim sudom u Splitu .

**Posl.br. P-4744/2019, VPS: 132,72 €**

 Tužitelj je dana 06. kolovoza 2019.g. podnio protiv tužitelja tužbu radi proglašenja ovrhe u predmetu posl.br. Ovr-2835/2018, nedopuštenom. Rješenjem Općinskog suda u Splitu, od dana 17. veljače 2022.g određen je prekid postupka u predmetnoj pravnoj stvari zbog smrti tužitelja, te je navedeno kako će se isti nastaviti kada nasljednici ili staratelji ostavštine preuzmu postupak ili kad ih sud na prijedlog protivne strane ili po službenoj dužnosti pozove da to učine.

**Posl.br. P-2003/2021, VPS: 1.327,36 €**

Tužitelji su dana 03. siječnja 2022.g. podnijeli tužbu radi utvrđenja prava vlasništva dijela čest.zem. 1348, zk.ul. 98, K.O. Slime, površine 92 m2.. Na posljednjem ročištu je određen očevid na licu mjesta za dan 28. listopad 2022.g., no isti je odgođen i predmet je raspoređen novom sucu u rad 12. siječnja 2023.g.

**Posl.br. P-4282/2021, VPS: 19.908,42 €**

Tužitelji su dana 02. prosinca 2022.g. podnijeli tužbu radi isplate iznosa od 150.000,00 kn, na ime isplate sporne naknade za nerazvrstanu cestu koja da je istima oduzeta. Na posljednjem ročištu sud je odredio održati očevid na licu mjesta koji će biti određen po uplati tužitelja iznosa predujma za vještačenje.

**Posl.br. P-246/2020, VPS: 3.981,68 €**

Tužitelj je dana 24. siječnja 2020.g. podnio tužbu radi predaje u posjed dijela javnog puta koji predstavlja sjeverni dio nekretnine zemljišnoknjižne oznake čest.zem. 499/10, K.O. Omiš, i uspostave prijašnjeg stanja. Na posljednjem ročištu naloženo je tužitelju uplatiti iznos predujma za građevinsko vještačenje, a koji dokaz o uplati je sudu dostavljen 05. listopada 2022. godine, koji još nije zakazao ročište na kojem će se provesti očevid na licu mjesta uz sudjelovanje vještaka građevinske struke.

**Posl.br. Psp-20/2022, VPS 384,90 €**

Tužitelj je dana 04. ožujka 2022.g. podnio tužbu radi smetanja posjeda na nekretnini označenoj kao kat.čest.zem. 7127, K.O. Rogoznica. Tužba je upućena tuženiku na odgovor dana 16. siječnja 2023.g., koji odgovor tužitelj još nije zaprimio.

**Posl.br. P-1201/2022, VPS: 13.405,00 €**

Tužitelj je dana 22. ožujka 2022.g. podnio tužbu radi predaje u posjed čest.zem. 559 i čest.zem. 566, obe K.O. Omiš, za cijelo, odnosno dio čest.zem. 4086 K.O. Omiš, koji je kao takav nastao od čest.zem. 909 K.O. Omiš. U predmetnoj pravnoj stvari još nije zakazano ročište.

**Posl.br. P-1955/2022, VPS: 1.327,36 €**

Tužitelj je dana 18. svibnja 2022.g. podnio tužbu radi utvrđenja prava vlasništva i ispravka uknjižbe na nekretnini označenoj kao čest.zem. 468/1 K.O. Srijane. U predmetnoj pravnoj stvari još nije zakazano ročište.

**Posl.br. P-3102/2020, VPS: 132,72 €**

Tužitelj je dana 05. veljače 2020.g. podnio tužbu radi utvrđenja prava vlasništva na nekretninama označenim kao čest.zem. 1414/2 dvorište 24m2, 1416/3 pašnjak 74 m2, čest.zem. 1417/1 kuća 42 m2 i čest.zem. 1417/5 dvorište 180 m2, sve K.O. Kučiće. Sljedeće ročište je zakazano za dan 29. ožujka 2023.g.

**Posl.br. P-1533/2022, VPS: 132,72 €**

Tužitelji su dana 15. travnja 2022.g. podnijeli tužbu radi utvrđenja prava vlasništva nekretnina označenih kao zkč 380 i zkč 382, sve u K.O. Omiš. Na posljednjem održanom ročištu zaključen je prethodni postupak te je ročište za glavnu raspravu određeno za dan 13. ožujka 2023. godine, a na kojem će se provesti dokaz saslušanjem tužitelja ad.1., ad.2., ad.3., te tuženika.

**Posl.br. P-2613/2022, VPS: 1.327,36 €**

Tužitelj je dana 01. srpnja 2022.g. podnio tužbu radi utvrđenja prava vlasništva za nekretnine označene kao čest.zem. 4405/11, ZU 1705, čest.zem. 4405/12, ZU 1705, čest.zem. 4405/1, ZU 4045, čest.zem. 4406/4, ZU 4141, čest.zem. 4406/14, ZU 3595, sve K.O. Rogoznica. Odgovor na tužbu je zaprimljen 19. listopada 2022.g., te sud još nije zakazao ročište u predmetnoj pravnoj stvari.

**Posl. P-588/2022, VPS: 3.782,60 €**

Tužitelj je dana 21. rujna 2022.g. pred Trgovačkim sudom u Splitu podnio tužbu radi isplate iznosa od 28.500,00 kn, na koji je tuženik ad.2. Grad Omiš uputio odgovor dana 24. listopada 2022.g., te tuženik ad.1. dana 08. studenog 2022.g. U predmetnom postupku još nije zakazano ročište.

**Posl.br. P-4567/2022 VPS: 265,45 €**

Tužitelj je dana 19. prosinca 2022.g. podnio tužbu radi utvrđenja prava vlasništva na 1/3 dijela nekretnina označenih kao čest.zem. 5566/14, čest.zem. 5566/2, čest.zem. 5566/3,sve K.O. Gornji Dolac. U predmetnoj pravnoj stvari još nije zakazano ročište.

**Posl.br. P-619/2022, VPS: 80.986,32 €**

Tužitelj je dana 28. listopada 2022.g. podnio tužbu radi pobijanja dužnikove pravne radnje, te smo dana 02. prosinca 2022.g. Zemljišnoknjižnom odjelu Omiš podnijeli prijedlog za zabilježbu tužbe radi pobijana pravne radnje dužnika. U ovoj pravnoj stvari još nije zakazano ročište.

**Posl.br. P-463/2022 VPS: 119.450,53 €**

Tužitelj je dana 08. srpnja 2022.g. pred Trgovačkim sudom u Splitu podnio tužbu radi isplate. Na posljednjem ročištu određeno je saslušanje stranaka na ročištu za dan 18. siječnja 2023.g., a koje ročište je odgođeno te sljedeće još nije zakazano.

**Posl.br. Ovr-1984/2022 VPS: 1.327,36 €**

**Posl.br. P-3739/2022**

Tužitelj je dana 12. listopada 2022.g. podnio tužbu radi utvrđenja ništetnosti ugovora o cesij. U predmetnom postupku još nismo zaprimili odgovor tuženika.

**P-4221/2023 VPS: 15.000,00 €**

Tužba radi utvrđenja prava vlasništva

**Pn-1/2023, VPS: 296,65 €**

Tužba radi naknade štete

**P-3800/2023, VPS 17.780,00 €**

Tužba hotelskog poduzeća radi razvrgnuća suvlasničke zajednice

**P-496/2023, VPS: 331.807,02**

Spor radi poništenja ugovora o kupoprodaji nekretnine

**P-1500/2019 VPS: 39.816,84 €**

Radi utvrđivanja i uknjižbe prava vlasništva

1. **BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA**

* 1. **Prihodi**

**Bilješka uz šifru 6** Ukupni prihod Grada Omiša ukazuju na gospodarski rast, koji pozitivno utječe na porast poreznih prihoda te prihoda od imovine, posebno zakupa.

**Bilješka uz šifru 6111** Prihodi od poreza i prireza na dohodak povećani su uslijed rasta plaća i zaposlenosti u odnosu na 2022. godinu. Porast iznosi 1,5 milijuna €.

**Bilješka uz šifru 6134** Porez na promet nekretnina je povremeni porez i naplaćen je 137 tisuća € manje nego u 2022. godini.

**Bilješka uz šifru 6142** Porasli su prihodi od poreza na potrošnju, koji se naplaćuje na prodaju alkoholnih i bezalkoholnih pića u ugostiteljskim objektima.

**Bilješka uz šifru 6145** Porast prihoda od poreza na tvrtku rezultat je veće gospodarske aktivnosti i bolje naplate prihoda.

**Bilješka uz šifru 63**

U 2022. godini na ovoj skupini evidentiran je prihod od pomoći iz državnog proračuna, tkz. sredstva fiskalnog izravnanja u iznosu od 10,03 milijuna kuna ili 1.311.770 €.

Za ogrjev socijalno potrebnima je država preko proračuna Grada Omiša isplatila 58.115,00 kuna.

Splitsko-dalmatinska županija je uplatila 50.000,00 kn pomoći u svrhu financiranja Dalmacija trail.

Za financiranje mrtvačnica Splitsko-dalmatinska županija je uplatila 39.250,00 kuna.

FZOU je uplatio 454.444,20 kuna namjenskih sredstava za sanaciju stijenske mase.

U gradski proračun je uplaćeno 1.099.906,28 kuna EU sredstava za financiranje projekta „Zaželi“.

U gradski proračun je uplaćeno 918.375,94 kuna EU sredstava kao refundacija gradskom proračunu za troškove projekta „Zaželi“ iz prethodne godine.

U gradski proračun je uplaćeno 888.353,48 kuna EU sredstava kao refundacija gradskom proračunu za troškove projekta „Staro groblje“ iz prethodne godine.

U ovoj, 2023. godini za fiskalno izravnanje država je prema utvrđenim kriterijima kojima je za cilj nadoknaditi manje prihode od poreza na dohodak po glavi stanovnika, po ovom osnovu Gradu Omišu je iz državnog proračuna isplaćeno 1.701.815 €.

Za financiranje izgradnje pješačko biciklističkih staza Splitsko-dalmatinska županija je uplatila iznos od 28.562,88 €, za Dalmacija trail 10,000,00 € a iz državnog proračuna za financiranje potreba socijalne skrbi uplaćen je iznos od 89.785,31 €.

U gradski proračun je uplaćeno 108.487,09 € EU sredstava gradskom proračunu za financiranje troškova projekta „Zaželi“.

Gradski muzej Omiš ostvario je pomoći iz državnog i županijskog proračuna u ukupnom iznosu od 62.105,93 €. Pomoć Ministarstva kulture u iznosu od 34.905,93 € namijenjena je financiranju projekta Arheološki lokalitet Brzet. Ostala sredstva korištena su za financiranje tekućih troškova nabave materijala za pohranu građe i potrebe izložbe.

Gradska knjižnica Omiš ostvarila je pomoć Ministarstva kulture u iznosu od 12.992,60 € a sredstva je koristila za nabavu knjižne građe.

Prihodi Centra za kulturu Omiš ostvareni su u većem iznosu nego lani prije svega iz proračuna Grada Omiša a za financiranje međunarodnog festivala Ostinato kao i za 34. Omiško kulturno ljeto.

Dječji vrtić Omiš u pedagoškoj 2023/2024 godini ostvaruje pravo na sredstva u sklopu Uredbe Vlade RH za fiskalnu održivost dječjih vrtića. Ova sredstva namijenjena su financiranju predškolske djelatnosti u svrhu povećanja postojećih standarda u opsegu i kvalitetu usluga.

U gradski proračun Grada Omiša tijekom zadnjeg kvartala uplaćeno je 75.726,00 € po ovom osnovu.

**Bilješka uz šifru 64** Prihodi od imovine: zakupi, prihodi od korištenja javno prometnih površina, koncesija i slično, porasli su 58,1% ukupno. Rast ovih prihoda zabilježen je na svim stavkama, a naročito kod prihoda d zakupa. Zakup kampa Ribnjak po novom dugoročnom ugovoru o zakupu naplaćen je u iznosu od 711.000,00 €.

**Bilješka uz šifru 6531** Prihodi po posebnim propisima jesu prihodi od komunalnog doprinosa, komunalne naknade, turističke pristojbe, vodnog doprinosa i slično.

Zabilježen je porast prihoda od komunalnog doprinosa od 58,1%

**Bilješka uz šifru 66** Vlastiti prihodi od parkinga i ulaznica za tvrđavu Mirabela veći su 39,8% od prihoda u prošloj godini i iznose 1.345.059,26 €. Na rast prihoda je pozitivno djelovalo povećanje cijena parkinga sa 10 kn na 2 € u prvoj zoni te sa 5 kn na 1 € u drugoj zoni. Ulaznice za tvrđavu Mirabela poskupjele su sa 30,00 kn na 5 €.

**Bilješka uz šifru 663** Turistička zajednica Omiš donirala je gradskom proračunu ukupno 30.000 € i to iznos od 10.000 € za financiranje uređenja tvrđave Mirabela i 20.000 € za ogradu na šetnici Brzet.

**Bilješka 683** Ostali prihodi su u 2022. godini bili veći za naplatu 5% naknade od Općine Dugi Rat za vođenje zajedničkih poslova na obročnom otkupu stanova u nekadašnjem društvenom vlasništvu, te za refundaciju dijela troškova vode i električne energije u SD Ribnjak, te uplaćenih jamstava po natječajima.

* 1. **Rashodi**

**Bilješka uz šifru 3** Ukupni rashodi poslovanja u 2023. godini nisu se značajno povećali, zato što je unatoč rastu plaća zaposlenika i rastu cijena materijala i usluga, u 2023. godini smanjenja investicijska aktivnost te je fokus na pripremnim radnjama vezano za projekte novog investicijskog ciklusa.

**Bilješka 311** Rast plaća zaposlenika u gradskoj upravi i kod proračunskih korisnika i povećanje osnovice za obračun plaća u 2023. godini uslijedio je nakon toga što se osnovica za plaće nije mijenjala od 2008. godine do rujna 2022. godine.

**Bilješka uz šifru 312** Rashodi proračuna u 2022. godini za neoporezive naknade zaposlenicima iznose 108 tisuća € i obuhvaćaju isplate za 2022. godinu i isplate razlike za prethodne dvije godine.

Stoga je isplata za iste namjene u 2023. manja te iznosi 73 tisuće €.

**Bilješka uz šifru 3223** Rashodi proračuna za električnu energiju manji su za 209 tisuća € nego 2022. godine i iznose 453,450,60 €. Ovo smanjenje u cijelosti je rezultat državne potpore jedinicama lokalne i regionalne samouprave, gdje su računi za struju u prostorijama koje se koriste za potrebe gradske uprave kao i računi za javnu rasvjetu subvencionirani temeljem odluke Vlade RH.

**Bilješke uz šifru 3234** Rast cijena komunalnih usluga u 2023. godini povećao je rashode proračuna.

**Bilješka uz šifru 3237** Povećani izdaci za intelektualne i osobne usluge u 2023. godini odnose se na izdatke za projekte, elaborate i studije kod pripreme za nove radove u izgradnji komunalne infrastrukture.

**Bilješka uz šifru 329** Ostali nespomenuti rashodi poslovanja u 2022. godini bili su znatno veliki, te se u 2023. godini nisu ponovili. Troškove ovrhe Cestara, plaćanja poticajnih naknada za gospodarenje otpadom, poticajne naknade za zapošljavanje invalida te troškovi sudskih postupaka evidentirani su na ovoj skupini konta i u 2022. godini su iznosili 425 tisuća €, za razliku od tekuće 2023., kada iznose 85 tisuća €.

**Bilješka uz šifru 3434** Povećanjem prihoda od gradskih poreza, povećava se i trošak naknade od 5% Poreznoj upravi, kojoj su povjereni poslovi razreza i naplate gradskih poreza za Grad Omiš.

**Bilješka uz šifru 3632** Grad Omiš je u 2023. godini uplatio u državni proračun 20.000 € za troškove sanacije krovišta i fasade Policijske postaje Omiš.

**Bilješka uz šifru 3811** Tekuće donacije u novcu građanima i kućanstvima povećane su 22,5 % u odnosu na 2022. godinu. U 2023. godini Grad Omiš isplaćuje 200 € mjesečne naknade obiteljima koja imaju dijete vrtićke dobi, koje ne pohađa vrtić. Prosječan broj djece je između 65-67, a na godišnjoj razini radi se o trošku od 150.000 €.

**Bilješka uz šifru 45**  U 2023. godini otpočelo se sa projektom rekonstrukcije i modernizacije javne rasvjete, na način da se postojeća rasvjetna tijela zamjenjuju energetski učinkovitijima. Projekt vrijedan 1.981.755 € u cijelosti se financira sredstvima kredita HBOR-a, linija ESIF. U 2023. godini realizirano je radova u vrijednosti od 1.089.675,03 €.

**Bilješka uz šifru X005** Ostvareni višak prihoda konsolidiranog proračuna u 2023. godini iznosi 4.632.971,87 €. Ovaj iznos uključuje neutrošena sredstva kredita u iznosu od 892.079,97 €, koja se prenose u 2024. godinu za financiranje projekta rekonstrukcije i modernizacije javne rasvjete na cijelom području Grada.

* 1. **Unutar grupne transakcije proračuna i proračunskih korisnika**

Vlastiti prihodi i rashodi proračunskih korisnika (u €)

|  |  |  |  |
| --- | --- | --- | --- |
| Proračunski korisnik | Sredstva proračuna  | Vlastiti prihodi  | Vlastiti rashodi  |
| CENTAR ZA KULTURU | 173.308,90  | 43.334,67  | 42.551,84  |
| GRADSKI MUZEJ | 101.502,21 | 43.876,56 | 42.668,93 |
| GRADSKA KNJIŽNICA | 102.078,09 | 24.917,89 | 21.269,73 |
| DJEČJI VRTĆ OMIŠ | 1.375.561,29 | 274.879,79 | 290.582,47 |

Ostvareni višak/manjak (u €)

|  |  |
| --- | --- |
| Naziv proračunskog korisnika | Višak/manjak  |
| Tekući 2023.  | Preneseni | Ukupno raspoloživi višak  |
| CENTAR ZA KULTURU | 782,83 | 1.048,41 | 1.831,24 |
| GRADSKI MUZEJ | 1.207,63 | 944,22 | 2.151,85 |
| GRADSKA KNJIŽNICA | 3.648,16 | 7.756,65 | 11.404,81 |
| DJEČJI VRTĆ OMIŠ | -15.702,68 | 16.320,75 | 618,07 |
| GRADSKI PRORAČUN | 4.643.035,93 | 846.028,32 | 5.489.064,25 |
| Ukupno | 4.632.971,87 | 872.098,35 | 5.505.070,22 |

1. **BILJEŠKE UZ IZVJEŠTAJ O PROMJENAMA U VRIJEDNOSTI**

**I OBUJMU IMOVINE I OBVEZA**

**Bilješka uz šifru** 9151 Rashodovano je i isknjižena neamortizirana imovina u u vrijednosti 228,55 €, a odnosi se na aparat za kavu i mobitel.

Otpisane obveze iznose 34.832,56 €.

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Funkcijska klasifikacija sadrži rashode razvrstane prema njihovoj namjeni.

**Bilješka uz šifru 011** Smanjeni su rashodi projekta „Zaželi“ u 2023. godine u odnosu na rashode istog projekta u 2022.

**Bilješka uz šifru 016** Povećano je financiranje raznih udruga, vjerskih i udruga proizašlih iz domovinskog rata te udruga civilnog društva u 2023. godini.

**Bilješka uz šifru 032** U 2023. godini vatrogascima su povećane plaće i to dvostruko u odnosu na 2022. godinu.

1. **BILJEŠKE UZ IZVJEŠTAJ O OBVEZAMA**

**Bilješka uz šifru V001 i V006** Razlika izmeđuova dva podatka govori o znatnom smanjenju obveza u izvještajnom razdoblju ( 426.678,00 €).

Ukupne obveze proračuna na dan. 31. 12. 2023. godine iznose 1.522.184,49 €, od toga je 1.294.909,06 € dospjelih obveza.

Obveze za naplaćene tuđe prihode kod obročne otplate stanova u nekadašnjem

društvenom vlasništvu prema državi iznose 1.098.961,89 € od čega se Grad Omiš za iznos od 936.879,44 € pismeno pozvao na zastaru.

Omiš, 23. veljače 2024. godine

**Odsjek za proračun i računovodstvo**

**Voditeljica Odsjeka**

**Meri Smailagić**

Osoba za kontakt: Meri Smailagić

Telefon za kontakt: 021 862 342

 **GRADONAČELNIK**

 **IVO TOMASOVIĆ, dipl. oec.**